મધ્ય પ્રદેશમાં ખેડૂતોએ બંધના આંદોલનની જાહેરાત કરી છે. આ બંધ આજથી શરૂ થયો છે અને અંદાજે 10 દિવસ સુધી આંદોલન ચાલવાની શક્યતા છે. એક વર્ષ પહેલાં આ સમયે જ મધ્ય પ્રદેશમાં ખેડૂતો દ્વારા આંદોલન કરવામાં આવ્યું હતું. આ વખતે કોઈ દુર્ઘટના ન થાય તે માટે મોટાભાગના ટોલ પ્લાઝા ઉપર પોલીસ બળ તહેનાત કરવામાં આવ્યું છે. 11 ઝોનના આઈજીને વધારાની ફોર્સ આપવામાં આવી છે. દિલ્હી દતા દુધને મંદસૌરમાં જ રોકી લેવામાં આવ્યું છે. રતલાલમાં 144 કલમ લગાવવામાં આવી હતી અને તેને 3 ઓગસ્ટ સુધી વધારી દેવામાં આવી છે. આ સિવાય મંદસૌર, નીમચની સાથે માલવા, બુંદેલખંડ અને મહાકૌશલના ખેડૂતોને સાવધાની રાખવાનું કહેવામાં આવ્યું છે. સોશિયલ મીડિયા ઉપર પણ નજર રાખવામાં આવી રહી છે.